
L'IES Joan Ramon Benaprès participa en el programa de mobilitat Erasmus Plus amb la finalitat de modernitzar, internacionalitzar i millorar la seva oferta educativa de formació professional. La participació en aquest programa suposa un impuls a les competències lingüístiques i interculturals del seu alumnat i del seu professorat així com facilita la inserció en el mercat laboral i la cohesió social.
Dins d'aquest context, doncs, l'institut promourà les estades a l'estranger dels seus estudiants de formació professional per a realitzar pràctiques en empreses de distints païssos europeus. Juntament amb els estudiants el centre també fomentarà la participació del seu personal docent en projectes que impulsin la innovació i cooperació amb altres centres europeus de formació professional o amb empreses europees amb la finalitat de millorar i enriquir aspectes curriculars, d'organització o de metodologia docent.

Veure:   
- Criteris de selecció de l'alumnat(suposat link quan ho publiquem a la web del centre)
- Sol.licitud d'estades de mobilitat(suposat link)



Objectius Principals

1. Incrementar diversitat i qualitat dels programes formatius oferits al centre mitjançant la mobilitat d'alumnes i professors i la cooperació internacional.
2. Contribuir a dignificar i augmentar el reconeixement social de la formació professional.
3. Millorar el rendiment acadèmic i les competències tècniques i professionals dels alumnes de formació professional.
4. Consolidar el coneixement de l'alumne de la  relació entre educació, innovació i empreses.

Estratègia General del Centre

· Augmentar paulatinament el nombre de mobilitats d’alumnes al programa Erasmus Plus juntament amb les mobilitats proporcionades pels programes de la Xarxa FP i d'altres que puguin ser ofertes pel Departament d'Ensenyament.
· Ampliació de les mobilitats a alumnes tant d'altres cicles formatius de grau superior com mitjà.
· Reconeixement de les hores realitzades a les mobilitats Erasmus en la Formació en Centres de Treball (reconeixements ECTS). Certificat de l’estada internacional firmat pel nostre centre, el centre col.laborador i per l’empresa.
· Intenció de difondre per via de la web del centre les experiències i resultats de les estades així com reconèixer institucionalment l’alumnat i professorat participant.
· Garantir l'equanimitat i l'igualtat d'oportunitats en el procés de selecció dels alumnes i professorat sense cap tipus de discriminació.
· Seleccionar socis i empreses europeus que suposin una diferència i siguin innovadors respecte a les empreses locals.
· Dur a terme visites a centres educatius rellevants internacionalmet per observar i estudiar la seva gestió i governança.

Procediment de Selecció de Socis

L'IES Joan Ramon Benaprès selecciona els seus socis de les següents maneres:
· El Coordinador de mobilitat del centre principalment, i la resta de l'equip docent, realitza una cerca de contactes  per als distints programes internacionals oferts, de tres formes diferents:
· El mètode fonamental que utilitzarà el centre serà el de la recerca de centres europeus que oferixin estudis similars al nostre i tractar d'arribar a acords de col.laboració per a la realització conjunta de programes d’intercanvi.
· Una eina bàsica de selecció de socis consisteix en reprendre contacte amb  socis i empreses amb les que el centre ja ha realitzat programes d'intercanvi en cursos anteriors.
· Cap la possibiliat de que el centre rebi una petició de visita per part de centres estrangers. En aquest cas s’analitzaria la proposta i si fos d’interès es procediria a preparar i concertar una visita preparatòria.


Possibles Païssos de destinació

Durant els darrers cursos, el centre ha establert convenis de mobilitat amb:
· França: s'han realitzat programes d'intercanvi d'estudiants de CFGS Direcció de Cuina amb centres de Toulouse que ofereixen estudis similars als nostres.
· Portugal: s'ha realitzat durant aquest curs un programa d'intercanvi d'estudiants per a estades formatives amb l'Escola d'Hoteleria i Turisme de Viana do Castelo, financiada per l'Oficina de Turisme Portuguesa i integrada en diversos programes de qualitat similars al nostre.


A banda de consolidar les relacions amb els centres esmentats, l'IES Benaprès es proposa ampliar la seva oferta i establir convenis amb centres de, com a mínim, dos països més, que podrien ser:
· Regne Unit: l'idioma més demandat al mercat laboral actualment és l'anglès, així que un dels objectius principals ha de ser que els nostres alumnes, com a mínim els d'allotjament, puguin fer estades formatives i de treball en escoles i empreses dels païssos del Regne Unit.

· Païssos bilingües Nord-Europeus: segons l'experiència prèvia expressada pel personal encarregat de les mobilitats al Departament d'Ensenyament, degut a la dificultat d'establir convenis amb païssos del Regne Unit, s'intentarà una segona via que serà la d'intentar establir convenis amb centres Nordeuropeus(sobretot per als alumnes d'allotjament) on la majoria de la població domina l'anglès com a segona llengua, tals com Suècia o Dinamarca.  

· Altres: el centre no es tanca la possibilitat d'establir contactes i arribar a acords amb qualsevol centre europeu que ofereixin estudis similars al nostre sempre que, gràcies al vistiplau del coordinador de mobililitat, compleixin determinats estàndards i contribueixin a la qualitat del nostre procés formatiu.


Beneficiaris de les Mobilitat Erasmus Plus

Estudiants de Formació Professional

La major part de les mobilitats Erasmus Plus aniran destinades als estudiants de formació professional.  Es procurarà obtenir el major nombre i qualitat de mobilitats per a realitzar estades formatives i pràctiques en empreses europees.
Equip Docent i Equip Directiu

Cap la possibilitat d'ampliar les mobilitats Erasmus al professorat, amb la finalitat de col.laborar i millorar les seves competències professionals i metodologia. Juntament amb lo anterior, es promourà l'anàlisi i contrast de distints sistemes educatius i de gestió de centres.

